02010D0390 — FI — 01.08.2011 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B EU:n JA MONTENEGRON VAKAUTUS- JA ASSOSIAATIONEUVOSTON PÄÄTÖS N:o 1/2010, annettu 14 päivänä kesäkuuta 2010, vakautus- ja assosiaationeuvoston työjärjestyksen vahvistamisesta (2010/390/EU) (EUVL L 179 14.7.2010, s. 11)

Muutettu:









▼B

EU:n JA MONTENEGRON VAKAUTUS- JA ASSOSIAATIONEUVOSTON PÄÄTÖS N:o 1/2010,

annettu 14 päivänä kesäkuuta 2010,

vakautus- ja assosiaationeuvoston työjärjestyksen vahvistamisesta

(2010/390/EU)







VAKAUTUS- JA ASSOSIAATIONEUVOSTO, joka ottaa huomioon Euroopan yhteisöjen ja niiden jäsenvaltioiden sekä Montenegron tasavallan välisen vakautus- ja assosiaatiosopimuksen, jäljempänä ’sopimus’, ja erityisesti sen 119 ja 120 artiklan, sekä katsoo, että sopimus tuli voimaan 1 päivänä toukokuuta 2010, ON HYVÄKSYNYT TÄMÄN PÄÄTÖKSEN:







1 artikla

Puheenjohtajuus

Vakautus- ja assosiaationeuvoston puheenjohtajana toimivat vuorotellen 12 kuukauden ajan Euroopan unionin ulkoasiainneuvoston puheenjohtaja, joka toimii Euroopan unionin ja sen jäsenvaltioiden sekä Euroopan atomienergiayhteisön puolesta, sekä Montenegron hallituksen edustaja. Ensimmäinen kausi alkaa vakautus- ja assosiaationeuvoston ensimmäisenä kokoontumispäivänä ja päättyy 31 päivänä joulukuuta 2010.

2 artikla

Kokoukset

Vakautus- ja assosiaationeuvosto kokoontuu ministeritasolla kerran vuodessa. Jos osapuolet niin sopivat, kumman tahansa osapuolen pyynnöstä voidaan pitää vakautus- ja assosiaationeuvoston ylimääräisiä kokouksia. Jolleivät osapuolet toisin sovi, vakautus- ja assosiaationeuvoston kokoukset pidetään Euroopan unionin neuvoston tavanomaisessa kokouspaikassa osapuolten sopimana ajankohtana. Vakautus- ja assosiaationeuvoston sihteerit kutsuvat yhdessä vakautus- ja assosiaationeuvoston kokoukset koolle puheenjohtajan suostumuksella.

3 artikla

Edustaminen

Vakautus- ja assosiaationeuvoston jäsenet, jotka ovat estyneet osallistumasta kokoukseen, voivat käyttää edustajaa. Jos jäsen haluaa käyttää edustajaa, hänen on ilmoitettava puheenjohtajalle edustajansa nimi ennen sen kokouksen alkua, jossa häntä edustetaan. Vakautus- ja assosiaationeuvoston jäsenen edustajalla on kaikki varsinaisen jäsenen oikeudet.

4 artikla

Valtuuskunnat

Vakautus- ja assosiaationeuvoston jäsenillä voi olla apunaan virkamiehiä. Osapuolten valtuuskuntien suunniteltu kokoonpano ilmoitetaan puheenjohtajalle ennen kutakin kokousta. Euroopan investointipankin edustaja osallistuu vakautus- ja assosiaationeuvoston kokouksiin tarkkailijana, kun esityslistalla on sitä koskevia asioita. Vakautus- ja assosiaationeuvosto voi kutsua muita kuin jäseniä kokouksiinsa antamaan tietoja erityisistä aiheista.

5 artikla

Sihteeristö

Yksi Euroopan unionin neuvoston pääsihteeristön virkamies ja yksi Montenegron Euroopan unionissa olevan edustuston virkamies toimivat yhdessä vakautus- ja assosiaationeuvoston sihteereinä.

6 artikla

Kirjeenvaihto

Vakautus- ja assosiaationeuvostolle osoitettu kirjeenvaihto lähetetään vakautus- ja assosiaationeuvoston puheenjohtajalle Euroopan unionin neuvoston pääsihteeristön osoitteeseen.

Sihteerit huolehtivat kirjeenvaihdon välittämisestä vakautus- ja assosiaationeuvoston puheenjohtajalle ja tarvittaessa sen jakelusta vakautus- ja assosiaationeuvoston muille jäsenille. Tällä tavoin jaettava kirjeenvaihto lähetetään komission pääsihteeristölle, jäsenvaltioiden pysyville edustustoille ja Montenegron Euroopan unionissa olevalle edustustolle.

Sihteerit toimittavat vakautus- ja assosiaationeuvoston puheenjohtajalta peräisin olevat tiedonannot vastaanottajille, ja ne jaetaan tarvittaessa vakautus- ja assosiaationeuvoston muille jäsenille toisessa kohdassa tarkoitettuihin osoitteisiin.

7 artikla

Julkisuus

Ellei toisin päätetä, vakautus- ja assosiaationeuvoston kokoukset eivät ole julkisia.

8 artikla

Kokousten esityslistat

1. Puheenjohtaja laatii jokaista kokousta varten ehdotuksen esityslistaksi. Vakautus- ja assosiaationeuvoston sihteerit lähettävät sen 6 artiklassa tarkoitetuille vastaanottajille viimeistään 15 päivää ennen kokouksen alkua. Esityslistaehdotukseen otetaan asiat, joiden esityslistalle ottamista koskeva pyyntö on saapunut puheenjohtajalle vähintään 21 päivää ennen kokouksen alkua, ja nämä asiat otetaan esityslistaehdotukseen ainoastaan, jos niihin liittyvät asiakirjat on toimitettu sihteereille viimeistään esityslistan lähettämispäivänä. Vakautus- ja assosiaationeuvosto hyväksyy esityslistan kunkin kokouksen alussa. Muita kuin esityslistaehdotuksessa olevia asioita voidaan ottaa esityslistalle molempien osapuolten suostumuksella.

2. Puheenjohtaja voi kummankin osapuolen suostumuksella lyhentää 1 kohdassa tarkoitettuja määräaikoja tietyn erityistapauksen niin edellyttäessä.

9 artikla

Pöytäkirja

Sihteerit laativat kustakin kokouksesta pöytäkirjaluonnoksen. Pöytäkirjassa mainitaan yleensä kustakin esityslistalla olevasta asiasta:

— vakautus- ja assosiaationeuvostolle toimitetut asiakirjat,

— lausumat, jotka joku vakautus- ja assosiaationeuvoston jäsenistä on pyytänyt kirjattaviksi,

— tehdyt päätökset ja annetut suositukset, sovitut lausumat ja tehdyt päätelmät.

Pöytäkirjaluonnos toimitetaan vakautus- ja assosiaationeuvoston hyväksyttäväksi. Hyväksymisen jälkeen puheenjohtaja ja molemmat sihteerit allekirjoittavat pöytäkirjan. Sitä säilytetään assosiaatioasiakirjojen tallettajana toimivan Euroopan unionin neuvoston pääsihteeristön arkistossa. Sen oikeaksi todistettu jäljennös toimitetaan kaikille 6 artiklassa tarkoitetuille vastaanottajille.

10 artikla

Päätökset ja suositukset

1. Vakautus- ja assosiaationeuvosto tekee päätöksensä ja antaa suosituksia osapuolten yhteisestä sopimuksesta. Vakautus- ja assosiaationeuvosto voi osapuolten niin sopiessa tehdä päätöksiä tai antaa suosituksia kirjallista menettelyä noudattaen.

2. Vakautus- ja assosiaatiosopimuksen 121 artiklassa tarkoitettujen vakautus- ja assosiaationeuvoston päätösten otsikkona on ”päätös” ja suositusten otsikkona ”suositus”, ja niiden jäljessä on järjestysnumero, teko- tai antamispäivämäärä ja kuvaus niiden aiheesta. Vakautus- ja assosiaationeuvoston päätökset ja suositukset allekirjoittaa puheenjohtaja, ja molemmat sihteerit todistavat ne oikeiksi. Päätökset ja suositukset lähetetään kaikille 6 artiklassa tarkoitetuille vastaanottajille. Kumpikin osapuoli voi päättää julkaista vakautus- ja assosiaationeuvoston päätökset ja suositukset virallisessa lehdessään.

11 artikla

Kielet

Vakautus- ja assosiaationeuvoston virallisina kielinä ovat kummankin osapuolen viralliset kielet. Jollei toisin päätetä, vakautus- ja assosiaationeuvosto neuvottelee näillä kielillä laadittujen asiakirjojen perusteella.

12 artikla

Kulut

Euroopan unioni ja Montenegro vastaavat itse henkilöstö-, matka- ja oleskelukustannuksista sekä postitus- ja televiestintäkustannuksista, joita niille aiheutuu osallistumisesta vakautus- ja assosiaationeuvoston kokouksiin. Istuntojen tulkkaukseen sekä asiakirjojen kääntämiseen ja jäljentämiseen liittyvistä kuluista vastaa Euroopan unioni, lukuun ottamatta Montenegron viralliseen kieleen ja Montenegron virallisesta kielestä tulkkaukseen tai kääntämiseen liittyviä kuluja, joista vastaa Montenegro. Muista kokousten järjestämiseen liittyvistä kuluista vastaa kokouksen järjestävä osapuoli.

13 artikla

Vakautus- ja assosiaatiokomitea

1. Perustetaan vakautus- ja assosiaatiokomitea avustamaan vakautus- ja assosiaationeuvostoa tämän tehtävien suorittamisessa. Se koostuu Euroopan unionin neuvoston edustajista, Euroopan komission edustajista sekä Montenegron hallituksen edustajista, jotka ovat yleensä korkeita virkamiehiä.

2. Vakautus- ja assosiaatiokomitea valmistelee vakautus- ja assosiaationeuvoston kokoukset ja neuvottelut, panee tarvittaessa täytäntöön tämän päätökset ja yleisesti varmistaa assosiaatiosuhteiden jatkuvuuden sekä vakautus- ja assosiaatiosopimuksen toimivuuden. Se tutkii kaikki vakautus- ja assosiaationeuvoston sen käsiteltäviksi saattamat asiat sekä kaikki muut asiat, joita voi nousta esiin vakautus- ja assosiaatiosopimuksen päivittäisen täytäntöönpanon yhteydessä. Se antaa päätös- ja suositusehdotuksia tai -luonnoksia vakautus- ja assosiaationeuvoston hyväksyttäviksi.

3. Kun vakautus- ja assosiaatiosopimuksessa määrätään kuulemisvelvoitteesta tai -mahdollisuudesta, kuuleminen voi tapahtua vakautus- ja assosiaatiokomiteassa. Se voi jatkua vakautus- ja assosiaationeuvostossa, jos osapuolet niin sopivat.

4. Vakautus- ja assosiaatiokomitean työjärjestys on tämän päätöksen liitteenä.

▼M1

14 artikla

Euroopan talous- ja sosiaalikomitean sekä Montenegron työmarkkinaosapuolten ja muiden kansalaisyhteiskunnan järjestöjen välinen neuvoa-antava sekakomitea

1. Perustetaan Euroopan talous- ja sosiaalikomitean sekä Montenegron työmarkkinaosapuolten ja muiden kansalaisyhteiskunnan järjestöjen välinen neuvoa-antava sekakomitea, jonka tehtävä on avustaa vakautus- ja assosiaationeuvostoa vuoropuhelun ja yhteistyön edistämisessä Euroopan unionin ja Montenegron työmarkkinaosapuolten ja muiden kansalaisyhteiskunnan järjestöjen välillä. Tällaiseen vuoropuheluun ja yhteistyöhön kuuluvat kaikki Euroopan unionin ja Montenegron välisiin suhteisiin liittyvät asiat, jotka nousevat esiin osana sopimuksen täytäntöönpanoa. Tällaisen vuoropuhelun ja yhteistyön avulla pyritään erityisesti seuraaviin tavoitteisiin:

a) montenegrolaisten työnantaja- ja työntekijäjärjestöjen sekä muiden kansalaisyhteiskunnan järjestöjen toimintakyvyn valmistelu Euroopan unionin tulevaa jäsenyyttä varten;

b) montenegrolaisten työnantaja- ja työntekijäjärjestöjen sekä muiden kansalaisyhteiskunnan järjestöjen valmistelu osallistumaan Euroopan talous- ja sosiaalikomitean työhön Montenegron liittymisen jälkeen;

c) tietojenvaihto yhteistä etua koskevissa kysymyksissä, erityisesti liittymisprosessin tämänhetkisestä tilanteesta sekä montenegrolaisten työnantaja- ja työntekijäjärjestöjen sekä muiden kansalaisyhteiskunnan järjestöjen valmistautumisesta tähän prosessiin;

d) kokemusperäiseen tietojenvaihtoon ja suunnitelmalliseen vuoropuheluun kannustaminen a) montenegrolaisten työnantaja- ja työntekijäjärjestöjen ja muiden kansalaisyhteiskunnan järjestöjen sekä b) jäsenvaltioiden työnantaja- ja työntekijäjärjestöjen ja muiden kansalaisyhteiskunnan järjestöjen välillä, mukaan lukien verkottuminen tietyillä aloilla, joilla suorat yhteydet ja yhteistyö saattaisivat osoittautua tehokkaimmaksi tavaksi ratkaista erityisongelmia;

e) keskustelu kaikista muista jommankumman osapuolen ehdottamista asioista, jotka nousevat esiin osana sopimuksen täytäntöönpanoa ja liittymistä edeltävää strategiaa.

2. Euroopan talous- ja sosiaalikomitean sekä Montenegron työmarkkinaosapuolten ja muiden kansalaisyhteiskunnan järjestöjen välisessä neuvoa-antavassa sekakomiteassa on kuusi jäsentä, jotka edustavat Euroopan talous- ja sosiaalikomiteaa, ja kuusi jäsentä, jotka edustavat montenegrolaisia työmarkkinaosapuolia ja muita kansalaisyhteiskunnan järjestöjä. Komitean kokouksiin voidaan kutsua tarkkailijoita.

3. Euroopan talous- ja sosiaalikomitean sekä Montenegron työmarkkinaosapuolten ja muiden kansalaisyhteiskunnan järjestöjen välinen neuvoa-antava sekakomitea toimii sen perusteella, että vakautus- ja assosiaationeuvosto kuulee sitä, ja se toimii omasta aloitteestaan, kun on kyse vuoropuhelun edistämisestä talous- ja yhteiskuntaelämän toimijoiden välillä.

4. Euroopan talous- ja sosiaalikomitean sekä Montenegron työmarkkinaosapuolten ja muiden kansalaisyhteiskunnan järjestöjen välinen neuvoa-antava sekakomitea voi antaa suosituksia vakautus- ja assosiaationeuvostolle.

5. Jäseniä valittaessa on varmistettava, että Euroopan talous- ja sosiaalikomitean sekä Montenegron työmarkkinaosapuolten ja muiden kansalaisyhteiskunnan järjestöjen välinen neuvoa-antava sekakomitea edustaa mahdollisimman hyvin sekä Euroopan unionin että Montenegron työmarkkinaosapuolia ja muita kansalaisyhteiskunnan järjestöjä. Montenegron hallitus nimittää virallisesti sekakomitean montenegrolaiset jäsenet työmarkkinaosapuolten ja muiden kansalaisyhteiskunnan järjestöjen ehdotusten perusteella. Kyseisten ehdotusten on perustuttava työmarkkinaosapuolten ja muiden kansalaisyhteiskunnan järjestöjen piirissä järjestettyihin osallistaviin ja läpinäkyviin valintamenettelyihin.

6. Euroopan talous- ja sosiaalikomitean sekä Montenegron työmarkkinaosapuolten ja muiden kansalaisyhteiskunnan järjestöjen välisen neuvoa-antavan sekakomitean puheenjohtajina toimivat yhdessä Euroopan talous- ja sosiaalikomitean jäsen sekä Montenegron työmarkkinaosapuolten ja muiden kansalaisyhteiskunnan järjestöjen edustaja.

7. Euroopan talous- ja sosiaalikomitean sekä Montenegron työmarkkinaosapuolten ja muiden kansalaisyhteiskunnan järjestöjen välinen neuvoa-antava sekakomitea vahvistaa työjärjestyksensä.

8. Euroopan talous- ja sosiaalikomitea ja Montenegron hallitus vastaavat kumpikin omista henkilöstö-, matka- ja oleskelukuluistaan, jotka aiheutuvat niiden edustajien osallistumisesta Euroopan talous- ja sosiaalikomitean sekä Montenegron työmarkkinaosapuolten ja muiden kansalaisyhteiskunnan järjestöjen välisen neuvoa-antavan sekakomitean kokouksiin ja kyseisen sekakomitean työryhmien kokouksiin.

9. Tulkkaus- ja käännöskuluja koskevat yksityiskohtaiset järjestelyt vahvistetaan Euroopan talous- ja sosiaalikomitean sekä Montenegron työmarkkinaosapuolten ja muiden kansalaisyhteiskunnan järjestöjen välisen neuvoa-antavan sekakomitean työjärjestyksessä. Kokousten aineellisiin järjestelyihin liittyvistä muista kustannuksista vastaa kokouksen järjestävä osapuoli.

15 artikla

Alueiden komitean sekä montenegrolaisten alue- ja paikallisviranomaisten välinen neuvoa-antava sekakomitea

1. Perustetaan alueiden komitean sekä montenegrolaisten alue- ja paikallisviranomaisten välinen neuvoa-antava sekakomitea, jonka tehtävä on avustaa vakautus- ja assosiaationeuvostoa vuoropuhelun ja yhteistyön edistämisessä Euroopan unionin ja Montenegron alue- ja paikallisviranomaisten välillä. Tällaisen vuoropuhelun ja yhteistyön avulla pyritään erityisesti seuraaviin tavoitteisiin:

a) montenegrolaisten alue- ja paikallisviranomaisten toimintakyvyn valmistelu Euroopan unionin tulevaa jäsenyyttä silmällä pitäen;

b) montenegrolaisten alue- ja paikallisviranomaisten valmistelu alueiden komitean työhön osallistumiseen Montenegron liittymisen jälkeen;

c) tietojenvaihto yhteistä etua koskevissa ajankohtaisissa kysymyksissä, erityisesti Euroopan aluepolitiikan ja liittymisprosessin tämänhetkisestä tilanteesta sekä montenegrolaisten alue- ja paikallisviranomaisten valmistautumisesta näihin politiikkoihin;

d) monenvälisen suunnitelmallisen vuoropuhelun kannustaminen a) montenegrolaisten alue- ja paikallisviranomaisten sekä b) jäsenvaltioiden alue- ja paikallisviranomaisten välillä, mukaan lukien verkottuminen tietyillä aloilla, joilla montenegrolaisten alue- ja paikallisviranomaisten sekä jäsenvaltioiden alue- ja paikallisviranomaisten suorat yhteydet ja yhteistyö saattaisivat osoittautua tehokkaimmaksi tavaksi käsitellä yhteistä etua koskevia erityiskysymyksiä;

e) alueiden välistä yhteistyötä koskeva säännöllinen tietojenvaihto montenegrolaisten alue- ja paikallisviranomaisten sekä jäsenvaltioiden alue- ja paikallisviranomaisten välillä;

f) kannustaminen aluepolitiikkaa ja rakennepoliittisia toimia koskevien kokemusten ja tietojen vaihtoon a) montenegrolaisten alue- ja paikallisviranomaisten sekä b) jäsenvaltioiden alue- ja paikallisviranomaisten välillä erityisesti alueellisten ja paikallisten kehittämissuunnitelmien tai -strategioiden valmistelua koskevan taitotiedon ja menetelmien alalla sekä liittymistä edeltävien rahastojen ja rakennerahastojen tehokkaimman hyödyntämisen alalla;

g) montenegrolaisten alue- ja paikallisviranomaisten tukeminen tietojenvaihdon avulla toissijaisuusperiaatteen käytännön toteuttamisessa kaikilla alue- ja paikallistason elämänalueilla;

h) keskustelu kaikista muista jommankumman osapuolen ehdottamista kysymyksistä, jotka saattavat nousta esiin osana sopimuksen täytäntöönpanoa ja liittymistä edeltävää strategiaa.

2. Alueiden komitean sekä montenegrolaisten alue- ja paikallisviranomaisten välisessä neuvoa-antavassa sekakomiteassa on kahdeksan jäsentä, jotka edustavat alueiden komiteaa, ja kahdeksan jäsentä, jotka ovat Montenegron alue- ja paikallisviranomaisten vaaleilla valittuja edustajia. Kumpikin osapuoli nimittää neuvoa-antavaan sekakomiteaan yhtä monta varajäsentä.

3. Alueiden komitean sekä montenegrolaisten alue- ja paikallisviranomaisten välinen neuvoa-antava sekakomitea toimii sen perusteella, että vakautus- ja assosiaationeuvosto kuulee sitä, ja se toimii omasta aloitteestaan, kun on kyse alue- ja paikallisviranomaisten vuoropuhelun edistämisestä.

4. Alueiden komitean sekä montenegrolaisten alue- ja paikallisviranomaisten välinen neuvoa-antava sekakomitea voi antaa suosituksia vakautus- ja assosiaationeuvostolle.

5. Jäseniä valittaessa on varmistettava, että alueiden komitean sekä montenegrolaisten alue- ja paikallisviranomaisten välinen neuvoa-antava sekakomitea edustaa mahdollisimman hyvin sekä Euroopan unionin että Montenegron eri hallintotasojen alue- ja paikallisviranomaisia. Montenegron hallitus nimittää virallisesti sekakomitean montenegrolaiset jäsenet Montenegron alue- ja paikallisviranomaisia edustavien organisaatioiden ehdotusten perusteella. Kyseisten ehdotusten on perustuttava alue- tai paikallistason virkoihin vaaleilla valittujen henkilöiden keskuudessa järjestettyihin osallistaviin ja läpinäkyviin valintamenettelyihin.

6. Alueiden komitean sekä montenegrolaisten alue- ja paikallisviranomaisten välinen neuvoa-antava sekakomitea vahvistaa työjärjestyksensä.

7. Alueiden komitean sekä montenegrolaisten alue- ja paikallisviranomaisten välisen neuvoa-antavan sekakomitean puheenjohtajina toimivat yhdessä alueiden komitean jäsen sekä Montenegron alue- ja paikallisviranomaisten edustaja.

8. Alueiden komitea ja Montenegron hallitus vastaavat kumpikin omista kuluistaan, erityisesti matka- ja oleskelukuluista, jotka aiheutuvat niiden edustajien ja avustavan henkilöstön osallistumisesta alueiden komitean sekä montenegrolaisten alue- ja paikallisviranomaisten välisen neuvoa-antavan sekakomitean kokouksiin.

9. Tulkkaus- ja käännöskuluja koskevat yksityiskohtaiset järjestelyt vahvistetaan alueiden komitean sekä montenegrolaisten alue- ja paikallisviranomaisten välisen neuvoa-antavan sekakomitean työjärjestyksessä. Kokousten aineellisiin järjestelyihin liittyvistä muista kustannuksista vastaa kokouksen järjestävä osapuoli.

▼B

LIITE









Vakautus- ja assosiaatiokomitean työjärjestys

1 artikla

Puheenjohtajuus

Vakautus- ja assosiaatiokomitean puheenjohtajana toimivat vuorotellen 12 kuukauden ajan Euroopan komission edustaja, joka toimii Euroopan unionin ja sen jäsenvaltioiden sekä Euroopan atomienergiayhteisön puolesta, sekä Montenegron hallituksen edustaja. Ensimmäinen kausi alkaa vakautus- ja assosiaationeuvoston ensimmäisenä kokoontumispäivänä ja päättyy 31 päivänä joulukuuta 2010.

2 artikla

Kokoukset

Vakautus- ja assosiaatiokomitea kokoontuu tilanteen niin vaatiessa ja molempien osapuolten suostumuksella. Vakautus- ja assosiaatiokomitean kokoukset pidetään molempien osapuolten yhdessä sopimana päivänä niiden sopimassa paikassa. Vakautus- ja assosiaatiokomitean kokoukset kutsuu koolle puheenjohtaja.

3 artikla

Valtuuskunnat

Osapuolten valtuuskuntien aiottu kokoonpano ilmoitetaan puheenjohtajalle ennen kutakin kokousta.

4 artikla

Sihteeristö

Yksi Euroopan komission virkamies ja yksi Montenegron hallituksen virkamies toimivat yhdessä vakautus- ja assosiaatiokomitean sihteereinä. Kaikki tämän päätöksen soveltamisalaan kuuluvat, vakautus- ja assosiaatiokomitean puheenjohtajalle tarkoitetut tai häneltä peräisin olevat tiedonannot lähetetään vakautus- ja assosiaatiokomitean sihteereille sekä vakautus- ja assosiaationeuvoston sihteereille ja puheenjohtajalle.

5 artikla

Julkisuus

Ellei toisin päätetä, vakautus- ja assosiaatiokomitean kokoukset eivät ole julkisia.

6 artikla

Kokousten esityslistat

1. Puheenjohtaja laatii jokaista kokousta varten ehdotuksen esityslistaksi. Vakautus- ja assosiaatiokomitean sihteerit lähettävät sen 4 artiklassa tarkoitetuille vastaanottajille viimeistään 15 päivää ennen kokouksen alkua. Esityslistaehdotukseen otetaan asiat, joiden esityslistalle ottamista koskeva pyyntö on saapunut puheenjohtajalle vähintään 21 päivää ennen kokouksen alkua, ja nämä asiat otetaan esityslistaehdotukseen ainoastaan, jos niihin liittyvät asiakirjat on toimitettu sihteereille viimeistään esityslistan lähettämispäivänä. Vakautus- ja assosiaatiokomitea voi kutsua asiantuntijoita kokouksiinsa antamaan tietoja erityisistä aiheista. Vakautus- ja assosiaatiokomitea hyväksyy esityslistan kunkin kokouksen alussa. Muita kuin esityslistaehdotuksessa olevia asioita voidaan ottaa esityslistalle molempien osapuolten suostumuksella.

2. Puheenjohtaja voi kummankin osapuolen suostumuksella lyhentää 1 kohdassa tarkoitettuja määräaikoja tietyn erityistapauksen vaatimusten huomioon ottamiseksi.

7 artikla

Pöytäkirja

Jokaisesta kokouksesta laaditaan pöytäkirja, joka perustuu puheenjohtajan laatimaan yhteenvetoon vakautus- ja assosiaatiokomitean tekemistä päätelmistä. Vakautus- ja assosiaatiokomitean hyväksyttyä pöytäkirjan puheenjohtaja ja sihteerit allekirjoittavat sen, ja kumpikin osapuoli arkistoi sen. Jäljennös pöytäkirjasta lähetetään kaikille 4 artiklassa tarkoitetuille vastaanottajille.

8 artikla

Päätökset ja suositukset

Erityisissä tapauksissa, joissa vakautus- ja assosiaationeuvosto on vakautus- ja assosiaatiosopimuksen 122 artiklan nojalla valtuuttanut vakautus- ja assosiaatiokomitean tekemään päätöksiä tai antamaan suosituksia, niiden otsikkona on ”päätös” tai ”suositus”, jonka jäljessä on järjestysnumero, teko- tai antamispäivämäärä ja kuvaus niiden aiheesta. Päätökset tehdään ja suositukset annetaan osapuolten yhteisestä sopimuksesta. Vakautus- ja assosiaatiokomitea voi osapuolten niin sopiessa tehdä päätöksiä tai antaa suosituksia kirjallista menettelyä noudattaen. Puheenjohtaja allekirjoittaa ja molemmat sihteerit todistavat oikeiksi vakautus- ja assosiaatiokomitean päätökset ja suositukset, ja ne lähetetään tämän työjärjestyksen 4 artiklassa tarkoitetuille vastaanottajille. Kumpikin osapuoli voi päättää julkaista vakautus- ja assosiaatiokomitean päätökset ja suositukset virallisessa lehdessään.

9 artikla

Kulut

Euroopan unioni ja Montenegro vastaavat itse henkilöstö-, matka- ja oleskelukustannuksista sekä postitus- ja televiestintäkustannuksista, joita niille aiheutuu osallistumisesta vakautus- ja assosiaatiokomitean kokouksiin. Istuntojen tulkkaukseen sekä asiakirjojen kääntämiseen ja jäljentämiseen liittyvistä kuluista vastaa Euroopan unioni, lukuun ottamatta Montenegron viralliseen kieleen ja Montenegron virallisesta kielestä tulkkaukseen tai kääntämiseen liittyviä kuluja, joista vastaa Montenegro. Muista kokousten järjestämiseen liittyvistä kuluista vastaa kokouksen järjestävä osapuoli.

10 artikla

Alakomiteat ja erityistyöryhmät

Vakautus- ja assosiaatiokomitea voi perustaa alaisuudessaan työskenteleviä alakomiteoita tai erityistyöryhmiä, jotka raportoivat sille kunkin kokouksensa jälkeen. Vakautus- ja assosiaatiokomitea voi päättää olemassa olevien alakomiteoiden tai työryhmien lakkauttamisesta, vahvistaa niiden ohjesäännön tai muuttaa sitä taikka perustaa uusia alakomiteoita tai työryhmiä avustamaan sitä sen tehtävien hoitamisessa. Näillä alakomiteoilla ja työryhmillä ei ole päätösvaltaa.